Kondenzačné stopy na oblohe
 O singli amerického hudobníka Becka z roku 2008 pozri *Chemtrails (singel).*
**Chemtrails** (z angl. *chem-* < *chemical* + *trail*, doslova „chemická stopa") je označenie pre súbor [[vsstko je to realna teória] podľa ktorých sú z lietadiel do vzduchu rozprašované škodlivé chemické látky (napr. ťažké kovy) alebo aj baktérie či vírusy, resp. že sú tieto látky umelo pridávané do leteckého paliva, aby vyvolali škodlivý účinok u ľudí. Zároveň teória tvrdí, že viditeľné stopy za lietadlami (*chemtrails*) sú podobné kondenzačným stopám, avšak vo vzduchu sa udržiavajú po dlhšiu dobu alebo sa časom zväčšujú. V skutočnosti ide o dezinformácie vznikajúce nepochopením meteorologických javov vzhľadom na kondenzačné stopy lietadiel.

Teórie o chemtrails sa začali objavovať v 90. rokoch 20. storočia.. Podľa zástancov týchto teórií je cieľom projekt na zmiernenie následkov globálneho otepľovania, tajný program na redukciu civilizácie alebo jej ovládanie. Žiadna z týchto teórií ale nebola potvrdená. Oficiálne inštitúcie a vedecká obec, predovšetkým meteorológovia a letoví technici, tvrdenia proponentov tejto konšpiračnej teórie opakovane popiera.

Vysvetlenie javu
----------------

Systém na test prototypu lietadla.
Reálne „chemtrails" - rozprašovanie herbicídu americkými lietadlami počas vojny vo Vietname - Operácia Ranch Hand.
Fotografie s nádržami na palube lietadiel, ktoré prívrženci tejto teórie často používajú ako dôkaz, sú v skutočnosti systémy testovania prototypov lietadiel. Záťaž pasažierov je simulovaná presunom vody v nádržiach.

Programy na tzv. umelé ovplyvňovanie počasia, prebiehajúce v niektorých krajinách sveta, nevyužívajú civilné lietadlá a prebiehajú mimo územia Strednej Európy, kde sú na to klimatologicky nevhodné podmienky. Povaha týchto programov sa taktiež značne odlišuje od charakteristiky *chemtrails*. Udržiavanie a zvýraznenie kondenzačných stôp je spôsobené prachovými časticami a ľadovými kryštálmi zo spalín leteckých motorov, ktoré vytvárajú kondenzačné jadro pre následnú kondenzáciu (v príp. nízkych teplôt kryštalizáciu) vodnej pary prítomnej v atmosfére v prípade, že je ňou presýtená. Kondenzácia sa za vhodných podmienok môže vyskytnúť aj v miestach s prudkým poklesom tlaku, napríklad na hranách krídel. Turbulencia má za následok deformovanie týchto stôp, niekedy až do neprirodzených stavov. Svojim charakterom pripomínajú oblaky cirry a vyskytujú sa vo výške 7,5 až 12 km nad hladinou mora.

### Negatívne účinky

Napriek tomu, kondenzačné stopy, ktoré sa držia na oblohe dlhú dobu, majú podľa niektorých štúdií negatívne účinky na klímu. Podporujú skleníkový efekt tým, že odrážajú slnečné žiarenie späť smerom na povrch, pričom skleníkový efekt prevláda nad tienením. Merania počas trojdňového zastavenia všetkej letovej dopravy nad celými USA po teroristických útokoch na svetové obchodné centrum potvrdili zvýšenie rozdielu priemernej nočnej a dennej teploty o približne 1 °C.

Poznámky
--------

1. ↑  Ako analógia k angl. *contrail* (z *con-* < *condensation* + *trail*) – „kondenzačná stopa"

Referencie
----------

1. 1 2  *Společné vyjádření Českého hydrometeorologického ústavu, Ústavu fyziky atmosféry Akademie věd ČR, Katedry meteorologie a ochrany prostředí Matematicko‐fyzikální fakulty Univerzity Karlovy a České meteorologické společnosti k problematice tzv. „chemtrails"* ČHMÚ – ÚFA AVČR – KMOP MFF UK – ČMeS : Praha, 2010. Dostupné v PDF Archivované 2012-11-22 na Wayback Machine
2. ↑  THOMAS, Dave. *The ‘Chemtrail Conspiracy’* (po anglicky)
3. ↑  US Air Force: *Contrails Facts*, AFD-051013-001 Archivované 2013-03-06 na Wayback Machine (PDF; 547 kB), 13. Oktober 2005.
4. ↑  YENNE, Bill. *Inside Boeing : Building the 777*. St. Paul (MN) : Zenith Imprint, 2002. 127p. ISBN 1610606884. p. 76. (po anglicky)
5. ↑  TRAVIS, D.J. A.M. Carleton a R.G. Lauritsen *Archivovaná kópia* [online]. 5. vyd. Marec 2004, [cit. 2008-11-06]. Kapitola 17, s. 1123–1134. Dostupné online. DOI:<1123:RVIUDT>2.0.CO;2 10.1175/1520-0442(2004)017<1123:RVIUDT>2.0.CO;2 Archivované 2009-02-26 z originálu.

Ďalšia literatúra
-----------------

* SHEARER, Christine; WEST, Mick; CALDEIRA, Ken; DAVIS, Steven J. Quantifying expert consensus against the existence of a secret, large-scale atmospheric spraying program. *Environmental Research Letters*, 2016, roč. 11, čís. 8. ISSN 1748-9326. DOI: 10.1088/1748-9326/11/8/084011.